આવા સાક્ષાત્ ભગવાનના અખંડ ધારક સંત અક્ષરબ્રહ્મ ગુણાતીતાનંદ સ્વામીના આ દેહોત્સર્ગ સ્થાનની પ્રાપ્તિ થઈ છે, જ્યાં શાસ્ત્રીજી મહારાજ, યોગીજી મહારાજ, પ્રમુખસ્વામી મહારાજ અને મહંતસ્વામી મહારાજના આશીર્વાદથી અક્ષરદેરીનાં દર્શન માત્રથી અનેક લોકોનાં આમૂલ જીવનપરિવર્તન થયાં છે. દર્શને આવતા દરેક મનુષ્યે અનુભવ્યું છે કે અહીં દર્શન માત્રથી જ દરેકના મનમાં શાંતિનો આહ્લાદક અનુભવ થાય છે, જે કોઈ આવે તે અહીંથી શાંતિ લઈને જાય છે. આ અક્ષરદેરી દર્શન માનતા હજારો લોકોનું શારીરિક, માનસિક આર્થિક તેમ જ આધ્યાત્મિક જીવનપરિવર્તન થયું છે, જેના થોડાક અંશો જાણવાથી આપણને સમજાશે કે અક્ષરદેરી ખરા અર્થમાં જીવનપરિવર્તિની છે.